Kinders leer aanvanklik alles oor die lewe en hulself by hul ouers en die mense rondom hulle en dít beïnvloed hul selfbeeld meer as wat ons dink. Dis hoekom ouers moet seker maak hulle stel ’n goeie voorbeeld, want kinders doen wat hulle sien en nie noodwendig wat aan hulle voorgehou word nie. Dit help dus nie om vir die kinders te sê, “moenie jou voete op die koffietafel sit nie” as jy dit doen nie.
Sal jy van jou kinders se gedrag hou as hulle soos jy optree? Ons leer hulle dalk van mededeelsaamheid, verdraag-
Kinders word basies geprogrammeer deur die wêreld rondom hulle. Deur ons vind hulle hulself. Ons as grootmense is hul kompasse. Ons moet vir hulle die regte rigting wys, maar daarna terugstaan en hulle toelaat om binne hul ver­moëns dinge te doen.
Maar wat doen so baie van ons? Ons vat oor. Ons vertrou nie die kinders om vir hulself te ontdek, te dink, probleme op te los, op te staan en te besluit nie.
Deel daarvan om ’n sterk en onafhanklike kind groot te maak, is dat jy ook jou kind moet vertrou. Dit maak nie saak of hulle klein of groot is nie.
“Moenie!” Só skree ons verbouereerd wanneer ’n kind iets nuuts probeer wat dikwels onskadelik is. Jy vertrou nie die kind kan daai glas alleen vashou of op hul eie voete staan nie. Verbeel jou ’n kind hoor 20 keer ’n dag “moenie” en “nee” wanneer hulle begin praat of iets probeer doen.
Ons moet ons kinders grootmaak om selfstandig te wees in ’n wêreld waar ons elke dag die moeilikste uitdagings moet oorleef.
Hierdie week se toonhuis kan net besigtig word deur Seeff Eiendomme en is ’n knus en snoesige kothuisstyl huis met genoeg ruimte vir ’n gesin se behoeftes.
Daar is ook ’n lugversorger in die hoofslaapkamer. Die twee ruim leefareas sluit gerieflik aan by die kombuis wat die hart van die huis is. Alle deure en vensters het diefwering en veiligheidshekke en die huis het ook ’n alarmstelsel.
Daar is ’n gerieflike binnebraai-area wat uitleef op ’n geplaveide binnehof en die swembad. Die huis spog ook met mooi ligte, blindings en netjiese afwerkings.